Source: https://thesseconomy.gr/%CE%B4%CE%B5%CE%AF%CF%84%CE%B5-%CF%80%CE%BF%CE%B9%CE%BF%CF%85%CF%82-%CE%B1%CF%86%CE%BF%CF%81%CE%BF%CF%8D%CE%BD-%CF%80%CE%AD%CE%BD%CF%84%CE%B5-%CE%BD%CE%AD%CE%B1-%CF%80%CF%81%CE%BF%CE%B3%CF%81%CE%AC/
Timestamp: 2019-07-22 14:56:53+00:00
Document Index: 15655597

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ']

Δείτε ποιους αφορούν πέντε νέα προγράμματα του ΟΑΕΔ | Thesseconomy
Home Home SLIDER Δείτε ποιους αφορούν πέντε νέα προγράμματα του ΟΑΕΔ
Δείτε ποιους αφορούν πέντε νέα προγράμματα του ΟΑΕΔ
Πέντε προγράμματα επιστρατεύει η ηγεσία του υπουργείου Εργασίας στη «μάχη» κατά της ανεργίας.
Πιο συγκεκριμένα, τα προγράμματα του ΟΑΕΔ απευθύνονται σε 24.000 ανέργους, άνεργους πτυχιούχους και νέους πτυχιούχους.
Το πρώτο πρόγραμμα αφορά νέους έως 29 ετών και έχει ως στόχο την στήριξη της νεανικής επιχειρηματικότητας. Οι ωφελούμενοι θα είναι 5.000 άνεργοι, με τον ΟΑΕΔ να χρηματοδοτεί 2.500 επιχειρηματικά σχέδια. Το ποσό της ενίσχυσης, μπορεί να φτάσει έως και τα 18.000 ευρώ.
Το δεύτερο πρόγραμμα θα αφορά 3.000 άνεργους πτυχιούχους ΑΕΙ και ΤΕΙ. Το συγκεκριμένο πρόγραμμα απευθύνεται σε άτομα, ηλικίας 22-29 ετών και η απασχόληση θα γίνει σε υπουργεία και εποπτευόμενους δημόσιους φορείς.
Το τρίτο πρόγραμμα έχει ως στόχο του την κατάρτιση και πιστοποίηση 3.000 ανέργων θεωρητικών σπουδών σε κλάδους αιχμής. Η δράση απευθύνεται σε ανέργους έως 29 ετών ενώ προβλέπονται διάφοροι τομείς δραστηριοποίησης.
Το τέταρτο πρόγραμμα επιδιώκει την επαγγελματική ενδυνάμωση 10.000 ανέργων, ηλικίας 18–29 ετών. Αυτό θα γίνει μέσω της διασύνδεσης κρίσιμων τομέων της οικονομίας, όπως είναι ο τουρισμός με την αγροδιατροφή.
Τέλος, το πέμπτο πρόγραμμα του ΟΑΕΔ αφορά νέους ηλικίας 24-29 ετών, πτυχιούχους θετικής, τεχνολογικής και οικονομικής κατεύθυνσης. Ο προϋπολογισμός του προγράμματος ανέρχεται σε 40,2 εκατ. ευρώ και θα αφορά 3.000 θέσεις.
Previous articleΣτο ναδίρ η ζήτηση για τα αμνοερίφια ενόψει Πάσχα
Next articleΜ. Σπυράκη: “Να μας δώσει εξηγήσεις η κυβέρνηση για τους ισχυρισμούς Μαρινάκη”
Δείτε ποιες ιαματικές πηγές αναγνώρισε το ελληνικό δημόσιο στη Βόρεια Ελλάδα
Δημόσιοι υπάλληλοι και Βαλκάνιοι μονοπωλούν την αγορά ακινήτων στη Θεσσαλονίκη
Καστοριά: Δύο συλλήψεις στο Άργος Ορεστικό για απάτη με υπολογιστή